AIŠKINAMASIS RAŠTAS

Dėl Molėtų rajono savivaldybės tarybos 2022 m. rugsėjo 29 d. sprendimo Nr. N1-179 „Dėl Molėtų rajono savivaldybės renginių ir pramoginių paslaugų organizavimo viešosiose vietose tvarkos aprašo patvirtinimo“ pakeitimo

1. **Parengto tarybos sprendimo projekto tikslai ir uždaviniai:**

Valstybinė saugomų teritorijų tarnyba prie Aplinkos ministerijos 2022 m. spalio 27 d. raštu Nr. V3-1529 „Dėl privalomo lankytojo bilieto saugomose teritorijose“ kreipėsi į Lietuvos savivaldybių administracijas, prašydama papildyti Masinių renginių organizavimo savivaldybės viešosiose vietose tvarkos aprašus, įtraukiant į dokumentų, kuriuos privalo pateikti masinių komercinių renginių saugomoje teritorijoje organizatoriai, norėdami gauti leidimą renginiui, sąrašą suderinimus su atitinkamomis saugomų teritorijų direkcijomis. Atsižvelgiant į vis populiarėjančius masinius renginius gražiausiose saugomose teritorijose, per kuriuos saugomų teritorijų lankytojai neretai padaro didesnės ar mažesnės žalos valstybinio parko teritorijai ir/ar joje įrengtai lankytojų infrastruktūrai, Valstybinio parko ir Žuvinto biosferos rezervato lankytojo bilietų platinimo, apskaitos ir surinktų lėšų naudojimo tvarkos aprašas, patvirtintas Valstybinės saugomų teritorijų tarnybos prie Aplinkos ministerijos direktoriaus 2019 m. balandžio 18 d. įsakymu Nr. V-58, 2019 m. gegužės 24 d. buvo papildytas 81 punktu: „Masinių komercinių renginių metu lankytojo bilietas yra privalomas. Masiniu komerciniu renginiu valstybiniame parke ir Žuvinto biosferos rezervate laikomas renginys, kuriame, planuojamas dalyvių skaičius yra 100 ir daugiau žmonių, ir kuriuo organizatorius siekia pelno (pajamų)“. Masinių komercinių renginių organizatorius į platinamų bilietų kainą privalo įskaičiuoti lankytojo bilietų kainą – po 1 eurą lankytojui, o pasibaigus renginiui atsiskaityti su atitinkamos saugomos teritorijos direkcija, pervesdamas reikiamą sumą pagal dalyvių skaičių.

Parengto sprendimo projekto tikslas – papildyti Molėtų rajono savivaldybės renginių ir pramoginių paslaugų organizavimo viešosiose vietose tvarkos aprašą.

1. **Siūlomos teisinio reguliavimo nuostatos:**

Šiuo sprendimu siūloma įteisinti nuostatą masinių komercinių renginių valstybiniuose parkuose organizatoriams, prašymą leidimo renginiui derinti su atitinkamos saugomos teritorijos direkcija.

1. **Laukiami rezultatai:**

Priėmus šį sprendimą, Molėtų rajono savivaldybės renginių ir pramoginių paslaugų organizavimo viešosiose vietose tvarkos apraše bus įteisintos Valstybinio parko ir Žuvinto biosferos rezervato lankytojo bilietų platinimo, apskaitos ir surinktų lėšų naudojimo tvarkos aprašo nuostatos.

1. **Lėšų poreikis ir jų šaltiniai:**

Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_